CELEX: E2012C0265
Language: lv
Date: 2012-07-05 00:00:00
Title: EBTA Uzraudzības iestādes Lēmums Nr. 265/12/COL ( 2012. gada 5. jūlijs ) par ārkārtas rīcības plāna apstiprināšanu, ko Norvēģija iesniegusi saistībā ar uzskaitītajām ūdensdzīvnieku eksotiskajām slimībām

8.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 340/4
            
         EBTA UZRAUDZĪBAS IESTĀDES LĒMUMS
   Nr. 265/12/COL
   (2012. gada 5. jūlijs)
   par ārkārtas rīcības plāna apstiprināšanu, ko Norvēģija iesniegusi saistībā ar uzskaitītajām ūdensdzīvnieku eksotiskajām slimībām
   2012/C 340/03
   EBTA UZRAUDZĪBAS IESTĀDE,
   ņemot vērā EEZ līguma I pielikuma I nodaļas 3.1. daļas 8.a punktā minēto tiesību aktu:
   Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1), ar labojumiem un grozījumiem,
   ņemot vērā kolēģijas Lēmumu Nr. 259/12/COL, ar ko pilnvaro atbildīgo kolēģijas locekli pieņemt šo lēmumu,
   tā kā:
   Saskaņā ar Direktīvas 2006/88/EK 47. panta 1. punktu Norvēģija ir izstrādājusi ārkārtas rīcības plānu saistībā ar uzskaitītajām ūdensdzīvnieku eksotiskajām slimībām.
   Saskaņā ar Direktīvas 2006/88/EK 47. panta 4. punktu Norvēģija 2011. gada 30. jūnijā ārkārtas rīcības plānu iesniedza Iestādes apstiprināšanai.
   Iestāde ciešā sadarbībā ar Eiropas Komisiju ir izskatījusi ārkārtas rīcības plānu saistībā ar uzskaitītajām ūdensdzīvnieku eksotiskajām slimībām.
   Turklāt Iestāde 2012. gada aprīlī Norvēģijā veica kontroles apmeklējumu saistībā ar ārkārtas rīcības plāniem.
   Saskaņā ar izskatīšanu un pārbaudēm, ko Iestāde veica Norvēģijas apmeklējuma laikā, Norvēģijas iesniegtais ārkārtas rīcības plāns atbilst Direktīvas 2006/88/EK 47. pantā un VII pielikumā noteiktajām prasībām.
   Iestāde ar Lēmumu Nr. 259/12/COL ir nodevusi šo lietu izskatīšanai EBTA Veterinārijas komitejā, kas palīdz EBTA Uzraudzības iestādei. Komiteja vienprātīgi apstiprināja Iestādes iesniegto priekšlikumu. Attiecīgi šajā lēmumā paredzētie pasākumi ir saskaņā ar vienprātīgo atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei, un pasākumu galīgais teksts paliek nemainīgs.
   Tādēļ Norvēģijas iesniegtais ārkārtas rīcības plāns saistībā ar uzskaitītajām ūdensdzīvnieku eksotiskajām slimībām ir jāapstiprina,
   IR PIEŅĒMUSI ŠO LĒMUMU.
   1. pants
   Ar šo tiek apstiprināts ārkārtas rīcības plāns, ko Norvēģija iesniegusi saistībā ar uzskaitītajām ūdensdzīvnieku eksotiskajām slimībām.
   2. pants
   Šis lēmums stājas spēkā 2012. gada 5. jūlijā.
   3. pants
   Šis lēmums ir adresēts Norvēģijai.
   4. pants
   Autentisks ir tikai šā lēmuma teksts angļu valodā.
   
      Briselē, 2012. gada 5. jūlijā
      
         
            EBTA Uzraudzības iestādes vārdā –
         
            Kolēģijas loceklis
         
         Sverrir Haukur GUNNLAUGSSON
         
            direktora vietas izpildītāja
         
         Florence SIMONETTI
      
   
   
      (1)  OV L 328, 24.11.2006., 14. lpp. un EEZ papildinājums Nr. 32, 17.6.2010., 1. lpp. islandiešu valodā un papildinājums Nr. 35, 23.6.2011., 44. lpp. norvēģu valodā.